



**ROMÂNIA**

**MINISTERUL AFACERILOR INTERNE**

**COMUNICAT DE PRESĂ**

Joi, 02 noiembrie 2017, începând cu ora 9, la **Hotel Ramada Majestic** din București, va avea loc **Conferinţa de închidere** a **Programului RO 21** “***Cooperare în spaţiul Schengen şi combaterea crimei organizate şi a infracţionalităţii transfrontaliere, inclusiv a traficului şi a grupurilor infracţionale itinerante***”, finanțat prin **Mecanismul Financiar Norvegian 2009-2014** (Granturi Norvegiene).

Programul RO 21 a dispus de un buget total de **6.235.294 euro**, cu o rată de finanțare de **85% grant** și **15% cofinanțare** națională, **principalele obiective fiind**:

* întărirea cooperării dintre autorităţile de aplicare a legii din România şi Norvegia, precum şi între România şi ţările limitrofe;
* dezvoltarea schimbului reciproc de informaţii şi bune practici, prin organizarea de misiuni şi sesiuni de pregătire comune;
* dobândirea de cunoştinţe comune privind specificul comportamentului infracţional şi punerea la punct a unor metode eficiente pentru combaterea criminalităţii;
* scăderea numărului infracţiunilor comise de cetăţeni români în spaţiul european;
* diminuarea infracţionalităţii transfrontaliere şi a crimei organizate, destructurarea rețelelor criminale şi eficientizarea luptei împotriva grupurilor infracţionale itinerante;
* reducerea traficului de persoane, a tratamentelor degradante şi exploatării (inclusiv sexuale şi a minorilor), a cerşetoriei, prostituţiei şi a infracţionalităţii transnaţionale în care sunt implicaţi cetăţeni români.

Programul a fost compus din **6 proiecte predefinite**, implementate de structuri specializate ale MAI. Printre **activitățile principale ale proiectelor**, se numără:

* + 25 de misiuni de sprijin ale ofițerilor români în Norvegia, desfășurate în echipe mixte cu polițiștii norvegieni, pentru reducerea numărului de infracțiuni comise de cetățeni români.
  + achiziții de tehnică operativă și de mijloace de mobilitate specializate;
  + renovări de spații;
  + sesiuni comune de instruire de specialitate cu parteneri din Norvegia, Ungaria, Moldova, Serbia.
  + schimburi de experiență și de bune practici etc.

La conferința de închidere a Programului RO 21 au fost invitați reprezentanți ai finanțatorului, ai instituțiilor de management norvegiene și române, precum și ai structurilor beneficiare și de suport.

\*\*\*

Granturile Norvegiene reprezintă un sprijin financiar nerambursabil acordat de către Regatul Norvegiei statelor care au aderat la Uniunea Europeană după anul 2004, având ca scop reducerea disparităților sociale și economice din Spațiul Economic European și crearea unui mediu mai sigur, în spaţiul european de libertate, securitate şi justiţie, într-o Europă mai stabilă, mai paşnică şi mai prosperă. Domeniile de finanțare, cuantumul alocărilor financiare și dispozițiile incidente au fost stabilite prin protocolul 38b la Acordul SEE, încheiat în urma negocierilor dintre 3 state membre AELS (Liechtenstein, Luxemburg și Norvegia) și Uniunea Europeană.